paragraph_text: Udruga osoba s invaliditetom Sunce Makarska osnovana je 1994.godine od strane roditelja s djecom s teškoćama u razvoju. Cilj osnivanja udruge je bio da se olakša život za djecu s teškoćama u razvoju, a samim time da ih se uključi u sve sfere društvenog životu u svojoj sredini. Od dana osnivanja kada se nekolicina upornih roditelja angažiralo, prošlo je više od 20 godina i napredak u radu i stvaranju uvjeta za lakši život njihove djece je izuzetan. Rad Udruge je danas razgranat i na sve osobe s invaliditetom kao i na sve druge kategorije osoba s raznim poteškoćama u zdravlju. Kroz ovih 20 godina rada Udruga je uvijek bila prva u organiziranju svih projekata, humanitarnih akcija, seminara koji se tiču svih kategorija osoba s invaliditetom. Danas je kao takva nezaobilazan faktor pri svakom obliku organiziranja bilo kakvih aktivnosti vezano za asistente u nastavi, asistente za osobe s invaliditetom, asistente za predškolski odgoj, pomoć u kući, razni seminari i igraonice. Kroz aktivnosti uspješnog apliciranja raznih projekata, naši stalno zaposleni djelatnici su stekli ogromno iskustvo koje danas nesebično dijele sa svim drugim Udrugama. Trenutno su osigurana sredstva za 10-ak projekata koja se provode na period od 1 do 3 godine. Neki od projekata nisu vezani samo za Makarsko primorje, već se provode i zajednički s Udruga iz susjednih gradova i općina.